2016માં પઠાણકોટ અને ઉરીમાં આતંકી હમલા બાદ ભારતે સાર્ક સમિટનો બહિષ્કાર કર્યો હતો અને તે પણ પાકિસ્તાન દ્વારા યોજાઈ હતી. સાર્કમાં આઠ દેશોનો સમાવેશ છે જેમાં અફઘાનિસ્તાન, બાંગ્લાદેશ, ભૂતાન, ઈન્ડિયા, નેપાળ, માલદીવ, પાકિસ્તાન અને શ્રીલંકાનો સમાવેશ થાય છે. દર 18 મહિને સાર્કની બેઠક દક્ષિણ એશિયાના કોઈ એક દેશમાં યોજાય છે અને ચાલુ વર્ષે ઈસ્લામાબાદમાં સાર્કની સમિટ મળવાની છે ત્યારે ભારતે તેમાં હાજર નહીં રહેવાનું નક્કી કરી લીધું છે. જો કે હજુ તેની સત્તાવાર જાહેરાત બાકી છે. પાકિસ્તાન તરફ પોતાની નારાજગી ભારતે ચાલું જ રાખી છે અને સાર્કમાં હાજર નહીં રહેવાથી પાકિસ્તાનના રાજદ્વારી પ્રયાસોને પણ મોટો ફટકો પડશે તેમ માનવામાં આવે છે.